มีเลือดออกจากช่องคลอดกะปริดกะปร่อยเปนมานานมากแล้วคะ หลังจากหยุดฉีดยาคุมประมาน4เดือน อยู่ๆก็มีเลือดออกมาทีแรกเปนสีแดงมาไม่มาก พอทุกๆวันเริ่มน้อยมีสีคล่ำๆมีกลิ่นค่ะ นานๆทีจะปวดท้องค่ะตอนนี้ยังมีอยู่ เหมือนมันค้างอยู่ข้างในอะค่ะ บางวันก้ออกมา แต่ไม่เยอะ บางวันก้ไม่มี เหมือนมีอยู่ข้างใน
สวัสดีค่ะ อาการมีเลือดออกกะปริดกะปรอย อาจเกิดจาก1. การตั้งครรภ์ที่ผิดปกติ เช่นแท้งคุกคามแท้งไม่ครบครรภ์ไข่ปลาอุกเป็นต้น เนื่องจากได้หยุดฉีดยาคุมกำเนิดไปแล้ว หากได้มีเพศสัมพันธ์อีก ย่อมมีโอกาสที่จะตั้งครรภ์ได้ แต่หากเกิดจากการตั้งครรภ์ที่ผิดปกติ มักจะมีอาการปวดท้องน้อยมากร่วมด้วย2. มดลูกอักเสบ แต่มักจะมีตกขาวที่ผิดปกติและอาการปวดท้องน้อยร่วมด้วย3. ความผิดปกติที่มดลูก เช่น เนื้องอกมดลูก มีติ่งเนื้อในโพรงมดลูก เยื่อบุโพรงมดลูกหนาตัวผิดปกติ มะเร็งเยื่อบุโพรงมดลูก มะเร็งรังไข่ เป็นต้น4. การทำงานผลิตฮอร์โมนของรังไข่ผิดปกติ5. มีโรคในระบบอื่นๆ เช่น มีภาวะเกร็ดเลือดต่ำ มีภาวะไทรอยด์ฮอร์โมนต่ำ เป็นต้น หรือมีการใช้ยาบางอย่าง เช่น ยาต้านการแข็งตัวของเลือด รวมถึงการใช้ยาที่มีฤทธิ์ของออร์โมน เช่น ยาสตรี อาหารเสริม สมุนไพรต่างๆ เป็นต้นหากยังคงมีเลือดออกกะปริดกะปรอยออกมาเรื่อยๆ หรือมีปวดท้องน้อยบ่อยๆ แนะนำให้ไปพบสูติ-นรีแพทย์เพื่อทำการตรวจหาสาเหตุนะคะ